Көньяҡ Уралда металлогеник районлаштырыу үткәрелә , мәғдән барлыҡҡа килеү осорҙары бүленә : рифей ( стратиформлы сидерит , магнезит һәм барит-ҡурғаш-цинк ятҡылыҡтары ) , ордовик-урта девон ( хромит һәм баҡыр колчеданы мәғдәне ятҡылыҡтары ) , һуң девон ( боксит ) , карбон-пермь ( баҡыр-порфир , алтын мәғдәне ятҡылыҡтары ) , пермь ( баҡырлы ҡомташтар , марганецлы эзбизташ ятҡылыҡтары ) , мезокайнозой ( окисланған алтын , марганец мәғдәндәре һәм тимер мәғдәндәре , һоро күмер ятҡылыҡтары , һибелмә ятҡылыҡтар ) .